

ኣብ ብሄራዊ ክልላዊ መንግስቲ ትግራይ ኤጀንሲ ሳይንስን ቴክኖሎጂን

መመልመሊ ረቛሒ መሃዝትን ተመራመርትን

2009 ዓ/ም

መቐለ

ክፍሊ 1

ጠቕላላ ድንጋገታት

1. **ሓፂር ርእሲ**

* እዚ መምርሒ መምርሒ ሽልማት መሃዝቲን ተመራመርትን ክልል ትግራይ ተባሂሉ ክጥቀስ ይኽእል እዩ

1. **ትርጉም**

ናይቲ ቃል ኣግባብ ካልእ ትርጉም ዘውህቦ እንተዘይኮይኑ ኣብዚ መምርሒ እዚ

* **ሽልማት** ማለት

ብብሉፅ ናይ ፈጠራ ስራሕቶም ንዝሽለሙ መሃዝቲን ተመራመርትን ዝወሃብ ናይ አፍልጦ ወረቐት ምስክር፣ ሜዳልያን ገንዘብን ዘካትት መበረታትዒ እዩ፤

* **ስራሕቲ ምህዞን ምርምርን** ማለት

ሓደሽቲ ሓሳባት ብምምሃዝ ወይ ድማ ምስ ከባቢና ዝስማማዕ ቴክኖሎጂ ብምቕዳሕ አብ ከባቢ ብዝርከቡ መሳርሕታት አብ ምህርቲ ወይ ድማ ከይዲ ምህርቲ ዘሎ ቴክኖሎጂ ብምምሕያሽ ዝተዳለወን አብ ተግባር ዝወዓለ ፕሮቶታይፕን ናይ ምርምር ስራሕን ማለት እዩ፤

* **መሃዝቲ ወይ ድማ ተመራመርቲ** ማለት

ልዕል ኢሎም ኣብ ስራሕቲ ምህዞ ዝተገለፁ ስራሕቲ ዝወነኑ ማለት እዩ፤

1. **ኣድላይነት እዚ መምርሒ**

* ዓቕሚ መሃዝቲ ናብ ዝሓሸ ብርኪ ክብ ምባል
* ብስራሕቲ ምህዞኦምን ክእለቶምን መርኣያ ዝኾኑ መሃዝቲን ተመራመርትን ምትብባዕ
* ናይ ምህዞ ባህሊ ምጥንኻርን ምትብባዕን
* ፀገም ሕብረተሰብ ፈታሓይ ዝኾነ ምቕዳሕ ቴክኖሎጂ ምትብባዕ
* ምንቅስቓሳት ሳይንስን ቴክኖሎጂን ሕብረተሰብና ክፈልጦን ናይ ውድድር መንፈስ ክፍጠርን ንምግባር

1. **ኣግባብነትን ተፈፃምነትን እዚ መምርሒ ሽልማት**

እዚ መምርሒ እዚ ኣብ ክልልና ምስ ዝርከባ ናይ አብ ትሕቲ ክልል ሕርሻ ምርምር ዝርከቡ መሃዝትን ተመራመርትን፣ አብ ትሕቲ ኤጀንሲ ደኣንትን ንግድን ኢንቨስትመንትን ዝተወደቡ መሃዝትን ተመራመርትን፣ አብ መንግስታዊን ዘይመንግስታዊን ቴክኒክን ሞያን ትምህርትን ስልጠናን ዝርከቡ መሃዝትን ተመራመርትን፣ ኣብ ክልልና ዝርከቡ ናይ መንግስቲ ዩኒቨርሲቲታትን ውልቀ መሃዝትን ተመራመርትን ተፈፃሚ ይኸውን።

ክፍሊ 2

መምረፂ ረቑሓ ተወዳደርትን ከይዲ ኣመራርፃ ተሸለምትን

**5. ኣግባብነት ተወዳደርቲ**

* እቲ ሽልማት ኣብ ናይ መንግስትን ውልቀ ትካላትን ክልልና ዘለዉ ኢትዮጵያዊ ዜግነት ዘለዎም መሃዝቲን ተመራመርትን ዘካተተ ይኸውን
* ቕድሚ ሕዚ ዝተሸለመ ተወዳዳራይ ኣብዚ ውድድር ንምስታፍ ቅድም ክብል ካብ ዝተወዳደረሉ ናይ ፈጠራ ስራሕ ዝተፈለየ ስራሕ ሒዙ ክቐርብ ኣለዎ /ተወዳዲሩ ዘይተሸለመ እንተኾይኑ ግን ቅድም ክብል ብዝተወዳደረሉ ናይ ፈጠራ ወይ ምርምር ውፅኢት ክሳተፍ ይኽእል/
* ኩሎም ሕፁያት ተወዳደርቲ ብዋናነት ብዘቕረብዎ ፕሮቶታይፕ ወይ ውፅኢት ምርምር ንውድድር ይቐርቡ
* ንውድድር ዝቐርቡ ፕሮቶታይፓት ወይ ውፅኢት ምርምር ብተንቀሳቓሲ ምስሊ/ብሲዲ/፣ ብሰነድ ዝተደገፉን ብጭቡጥ ኣብ መሬት ዝወረዱን ክኾኑ ይግባኦም
* ካብ ሓደ ትካል ዝቐርቡ ተወዳደርቲ ብተመሳሳሊ ስራሕ ንውድድር ክቐርቡ ኣይኽእሉን
* ሕድሕድ ተወዳደርቲ ዘቕርብዎም ስራሕቲ መረዳእታ ኣእምሯዊ ንብረትነት /ናይ ፈጠራ በዓል ዋንነት/ የቕርቡ፡፡ ብኣእምሯዊ ንብረትነት ዘይተመዝገበ ውፅኢት ምህዞ እንተኾይኑ ድማ ካብ ዝምልከቶ ኣካል እቲ ምህዞ ፀገም ሕ/ሰብ ብተግባር ኣብ ምፍታሕ ዝነበሮ ኣስተዋፅኦ ዝገልፅ መረዳእታ የቕርብ፡፡

1. **ናይ መምረፂ ረቑሓታት**

ተወዳደርቲ በዞም ዝስዕቡ ረቑሓታት ይምረፁ

1. ሕድሕድ ተወዳዳሪ ብዘቕረቦም ፀገም ፈታሕቲ /ትሕት ኢሉ ኣብ ዘሎ ሰደቓ ዝተገለፁ ፀገማት/ ውፅኢት ቴክኖሎጂን ውፅኢት ምርምርን ይምዘን
2. ደቂ ኣንስትዮ ተወዳዲረን ናብ ዝረኸብኦ 5 ነጥቢ ይውሰኸን፡፡ 5 ነጥቢ ተወሲኽወን ምስ ደቂ ተባዕትዮ ነጥቢ ማዕረ እንተኾይነን ቐዳምነት ንዐአን ብምሃብ ሰዓርቲ ይኾና፡፡
3. እቲ ትካል ሕፁያት ንውድድር እንተቕርብን ነጥቢ እንትህብን ኣብ ትሕቲ ሕድሕድ መስፈርት (ትሕት ኢሉ ኣብ ዘሎ ሰደቓ) በቲ ተወዳዳሪ ዝተሰርሑ ስራሕቲ ብፅሑፍ ብምቕማጥ ነጥቢ ይህብ፡፡ ካብዚ ብተወሳኺ ናይ ሕድሕድ ስራሕቲ ደገፍቲ ሰነዳትን ካፍቲ ትካል ዝተውሃበ መረጋገፅን ተተሓሒዙ ክቐርብ ኣለዎ፡፡
4. ልዕል ክብል ብዝተዘርዘሩ ረቛሕታት መሰረት ብዝርዝር ዘይተገለፁ ስራሕቲ ዋጋ ኣይህልዎምን፡፡
5. **ከይዲ ኣመራርፃ ተሸለምቲ**

ኣብ ዓንቀፅ 4 ብዝተቐመጠ መሰረት ንሕድሕድ ትካላት ብዛካተተ መልክዑ ብዝወፀረቛሒ መሰረት ተወዳደርቲ ብዝተውሃቦም ውፅኢት ብሉፃት ይምልመሉ፡፡ በዚ መሰረት ካብ ሕድሕድ ትካል ዝተመልመሉ ሕፁያት ናብ ኤጀንሲ ሳይንስን ቴክኖሎጂን ብዝቐርብ ስእላዊ መግለፅን ናብ ተግባር አትዮም ዛፍርየዎ ፍርያትን ዝሃብዎ ፅሬት ዘለዎ ግልጋሎትን ናብቲ ሳይት ወሪድኻ ብምርግጋፅ /ዳህሳስ ብምክያድ/ ንኻልኣይ ውድድር ድሕሪ ምቕራብ ንሽልማት ዝቐርቡ ስራሕቲ ናይ ምምራፅ ስራሕቲ ይስርሑ፡፡

ክፍሊ 3

ንብሉፃት ተወዳደርቲ ዝወሃብ ሽልማትን ስርዓት ክትትልን

1. **ንተወዳደርቲ ዝወሃብ ሽልማት**

* ብክልል ደረጃ ኣብ ዝዳሎ ሽልማት ብሉፃት መሃዝትን ተመራመርትን ናይ ኣፍልጦ ሰርተፍኬት፣ ሜዳልያን ናይ መተባብዒ ገንዘብን ይወሃቡ፡፡

1. **ስርዓት ክትትል**

እቲ ስራሕ ብዋናነት ኤጀንሲ ሳይንስን ቴክኖሎጂን ምስ አብ ትሕቲ ክልል ሕርሻ ምርምር ዝርከቡ መሃዝትን ተመራመርትን፣ አብ ትሕቲ ኤጀንሲ ደኣንትን ንግድን ኢንቨስትመንትን ዝትወደቡ መሃዝትን ተመራመርትን፣ አብ መንግስታዊን ዘይመንግስታዊን ቴክኒክን ሞያን ትምህርትን ስልጠናን ዝርከቡ መሃዝትን ተመራመርትን፣ ኣብ ክልልና ዝርከቡ ናይ መንግስቲ ዩኒቨርሲቲታትን ዝምራሕ ኾይኑ እቲ ክትትልን ገምጋምን ድማ ብዘዉፅእዎ መደብ ይካየድ። እቲ ፕሮጀክት ተፈፃሚ ኣብ ዝኾነሉ መሓውራት ሕድሕድ ትካል ተሳተፍቲ ኮይኖም ንክሰርሑ ኣድላዪ ክትትልን ደገፍን ይወሃብ።

ክፍሊ 4

ድንጋገታት

1. **ምምሕያሽ እዚ መምረሒ**

እቲ መምርሒ ኤጀንሲ ሳይንስን ቴክኖሎጂን ኣድላይ ኮይኑ እንተረኺብዎ ከመሓይሾ ይኽእል

1. **እቲ መምርሒ ዝፀንዐሉ ግዘ**

እዚ መምረሒ ብኤጀንሲ ሳይንስን ቴክኖሎጂን ካብ ዝተፈረመሉ ዕለት ጀሚሩ ዝፀንዕ ይኸውን

መመልመሊ ረቛሕታት

|  |  |  |  |  |
| --- | --- | --- | --- | --- |
| ተቁ | ሚኢታዊ | ረቛሒ | ክብደት | ብግምገማ ዝረኸቦ ውፅኢት |
| 1 | 40% | ኣብ (textile, metal, leather and leather products, chemicals and pharmaceuticals, agro-processing, information and electronics, construction, Agriculture, energy, water technology, manufacturing) ልዕል ኢሎም ካብ ዝተጠቐሱ ዓውደ ስራሕቲ ሓደ ዝኾነ ናይ ፈጠራ ስራሕ ወይ ውፅኢት ምርምር በዞም ዝስዕቡ መለክዕታት ይዕቀን |  |  |
| ኣብ   * ምምሕያሽ ምህርቲ * ንምህዝኡ ወይ ምርምር ዝተጠቐመሉ ጥረ ኣቕሓ (ናይ ውሽጢ ዓዲ/ ወፃኢ) * ምምሕያሽ ኣዋህባ ግልጋሎትን * ምስፍሕፋሕ ኤክስፖርትን ዘለዎ ተራ * እቲ ንውድድር ዝቐርብ ፕሮቶታይፕ/ቴክኖሎጂ እንተኾይኑ ቅድም ክብል ኣብ ክልልና ኾነ ሃገርና ዘይተሰርሐ ኾይኑ ብምቕዳሕ ወይ ብምምሕያሽ ዝተዳለወ     ወድዓዊ ፀገም ሕ/ሰብ ዝፈትሕ /ሽፋን ወይ ድማ ተደላይነትን እዋናዊነትን እቲ መፍትሒ/ | 25  15 |
| * እቲ ናይ መፍትሒ ሓሳብ /ውፅኢት ምህዞ ወይ ምርምር/ ኣብ ኩለን ዞባታት ክልልና ዘሎ ፀገም ዝፈትሕ እንተኾይኑ * ኣብ 4ተ-6ተ ዞባታት/ወረዳታት ክልልና ዘሎ ፀገም ዝፈትሕ እንተኾይኑ * ኣብ 3ተ ዞባታት/ወረዳታት ክልልና ዘሎ ፀገም ዝፈትሕ እንተኾይኑ * ሽፋን በቲ ፀገም ዝተጠቕዓ ዞባታት/ወረዳታት ክልልና 1ደ ወይ 2ተ እንተኾይኑ |  |  |
| 2 | 15% | ተደላይ ቴክኖሎጂ ሓርዩ፣ ኣዋፃኣይነቱ /ግዘ፣ ፀቕጢ ስራሕ፣ ወፃኢ ዝቕንስ/፣ ንድፉን ናሙንኡን ብምስራሕ ናብ ደቀቕትን ኣናእሽተይን ወይ ላዕለዎት ኢንተርፕራይዛት ወይ ድማ ናብ ተጠቃማይ ሕ/ሰብ ብተግባር ዘሸጋገረ | 15 |  |
| * ዝርግሐ ስግግር ብክልል ብርኪ * ዝርግሐ ስግግር ብዞባ ብርኪ * ዝርግሐ ስግግር ብወረዳ/ብከተማ ብርኪ |  |  |
| 3 | 15% | ኣብ ምዕቃብ ተፈጥራዊ ሃፍቲ፣ ምምሕያሽ ባህላዊ ቴክኖሎጂ፣ ናይ ሕብረተሰብና ብፍላይ ድማ ናይ ደቂ ኣነስትዮ ናይ ስራሕ ፀቕጢን ፀገም ጉዱኣት ኣካልን ኣብ ምቕናስ ዝህልዎ ኣስተዋፅኦ | 15 |  |
| 4 | 15% | ኣብ ምትካእ ካብ ወፃኢ ንዝኣትዉ ምህርትታት /Import substitution/ ዘለዎ ተራ | 15 |  |
| * ሙሉእ ብሙሉእ ክትክእ ዝኽእል * ብኽፋል ክትክእ ዝኽእል * ብውስን ክትክእ ዝኽእል |  |  |
| 5 | 10% | ብቐሊሉ ብኻልኦት ትካላት ክቕዳሕ ዝኽእልን ንብዙሕ ግዘ ዘገልግልን /ዘላቕነት ዘለዎ/ ቴክኖሎጂ ወይ ውፅኢት ምርምር | 10 |  |
| * ብቐሊል ሓገዝ/ ስልጠና/ ክቕዳሕ ዝኽእል |  |  |
| 6 | 5% | ናይ ኣእምሯዊ በዓል ዋንነት ሰርተፊኬት ዘለዎ /ናይቲ ምህዞ ወይ ምርምር በዓል ዋና ምዃኑ ዝገልፅ/ |  |  |
| * ናይ ኣእምሯዊ ንብረት በዓል ዋንነት ሰርተፊኬት ካብ ዝምልከቶ ኣካል ሕጋዊ መረጋገፂ ዘቕረበ |  |  |
| * እቲ ናይ ምህዞ ወይ ምርምር ስራሕ ካብ ዝምልከቶ መንግስታዊ ወይ ዘይመንግስታዊ ትካል እቲ ምህዞ ፀገም ሕ/ሰብ ብተግባር ኣብ ምፍታሕ ዝነበሮ ኣስተዋፅኦ ዝገልፅ መረጋገፂ ዘቕረበ |

**N.B**

1. ልዕል ኢሉ ኣብ ዝርከብ ሰደቓ መመልመሊ ረቋሒ ኣብ ሕድሕድ ቁፅሪ ካብ ዝተዘርዘሩ መለክዕታት ከከም ዓይነት ናይቲ ፈጠራ ወይ ምርምር ብዝምልከቶ እንተነኣሰ ሓደ ረቋሒ ክዕቀን ይግባእ፡፡

2. ኣብ ሓደ ሓደ መዐቀኒታት ዝተዘርዘሩ መግለፂታት ንሕድሕድ ስራሕቲ ንዝወሃብ ነጥቢ ኣብ ግምት ክኣትዉ ብምሕሳብ እዩ፡፡

3. እዚ መምርሒ እዚ መሰረት ብምግባር ብሉፃት መሃዝትን ተመራመርትን ብምምራፅ ክሳብ ዕለት 15/03/2009 ዓ/ም ክተረክቡና ይግባእ፡፡ ድሕሪ ‘ዚ ዕለት ዝመፅእ ዝኾነ ይኹን ስራሕ ኣይስተናገድን፡፡